దేవుడా.
బాబోయ్.
- ఇతను పక్కాగా చనిపోయాడంటావా? - పల్స్ లేదు.
ఇంకోసారి చెక్ చేయి.
లేదు.
- అతని ఊపిరి ఆడుతోందా? - ఆడట్లేదు.
- చెక్ చేయకుండా చెప్తావే! - చెక్ చేయనక్కర్లేదు!
చచ్చిపోయిన వాళ్లకి ఊపిరి ఆడదు!
- నేను 911కి కాల్ చేస్తా. - ఏంటి? వద్దు. ఆగు, ఆగు.
చూడండి. మనం... మనం ఏ కథ చెప్పినా, ఒకటే చెప్పాలి.
కథేం లేదు ఇక్కడ. మనం ఇప్పుడు 911కి కాల్ చేయాలి.
ఆగు, ఆగాగు. బార్నీ నిజమే చెప్తున్నాడు. అంటే, ఇది... ఇదంతా తేడాగా కనిపిస్తోంది.
అవును. మనం ఎక్కువ సేపు ఆగితే, ఇంకా తేడాగా కనిపిస్తుంది.
- ఆత్మరక్షణలో భాగంగా జరిగింది ఇది. అతను తుపాకీ తీశాడు. - మనం ముగ్గురం, అతనొక్కడే.
- అతని దగ్గర తుపాకీ ఉందయ్యా! - హా, అవును, తెలుసు.
- నేను... కాస్త శాంతించు, సరేనా? - "శాంతించు" అంటావేంటి?
మనం ఇప్పుడు 911కి కాల్ చేయాలి, అదే మంచిది.
లాయరుకు కాల్ చేస్తే మంచిదేమో?
- క్యాట్ రెస్నిక్. - ఆమె వద్దు...
- అవును! - వద్దు. అది మంచి ఐడియా కాదు.
- తన వల్ల హత్యానేరం నుండి బయటపడ్డావు. - హంతకుడిని కాదు కదా.
ఈ హత్యను కూడా మనం చేయలేదు కదా.
- మనం ఇది చేశామని అనట్లేదు. - తొక్కలే. నేను 911కి కాల్ చేసేస్తా.
- వద్దు. వద్దు. - ఏం చేస్తున్నావు?
నేను మళ్లీ అరెస్ట్ అయ్యే ప్రసక్తే లేదు!
నేను అనేక ఏళ్ల జైలు శిక్షను తృటిలో తప్పించుకున్నా,
పాల్ చనిపోయినప్పుడు జైల్లోనే ఉన్నా!
మీకు చెప్పాలని లేకున్నా చెప్పక తప్పట్లేదు, ఈసారి క్రైమ్ సీన్లో ముగ్గురమూ ఉన్నాం!
- ఇది అనుకోకుండా జరిగింది. - హా. కానీ తుపాకీ ఉంది కదా.
సారీ. కానీ, నేను చేయని మరో హత్యకు మళ్లీ నేను జైలుకు వెళ్లలేను.
బానే మాట్లాడుతున్నావుగా. మనోడు... పిచ్చిగా మాట్లాడుతున్నాడు.
తను... తను పిచ్చిగా మాట్లాడుతున్నాడని నీకర్థమైంది, కదా?
అతనేం పిచ్చిగా మాట్లాడట్లేదు.
ఏంటి?
కూప్, అతని డబ్బును మేనేజ్ చేస్తున్నాడు. యాష్ నీ జిమ్ లో పెట్టుబడి పెడుతున్నాడు.
అతనితో... అతనితో మనందరికీ డీలింగ్స్ ఉన్నాయి.
- అయితే? - అయితే, ఇందులో మనకి చుక్క ఎదురుకావచ్చు.
- పైగా నువ్వు సెలబ్రిటీవి. - అయితే ఏంటయ్యా?
నీకు ఎక్కడా ఎటువంటి మినహాయింపూ దొరకకుండా చూసుకోవడానికి, వాళ్లు ఎంత దూరమైనా వెళ్తారు.
"నాకు" అంటావేంటి? అతని తలకేసి బాదింది నువ్వు కదా.
- నీ వల్లే అతనికి మంటలు అంటుకున్నాయి! - నా వల్ల అంటుకున్నాయి!
ఇది బయటకు ఎలా కనిపిస్తుందో చెప్తున్నానంతే. అంతకు మించి ఏం లేదు.
ఒకటి చెప్పనా? మీరు గంగలో దూకండి.
నేను దొబ్బేస్తున్నా.
అబ్బా!
మనం ఒక నిర్ణయం తీసుకోవాలి.
నిర్ణయం తీసుకున్నాక, మనం దానికే కట్టుబడి ఉండాలి. కూప్ అన్నది నిజమే.
మనకు ఒక దూకుడు స్వభావం ఉన్న, ఏదేమైనా గెలవాలన్న కసి ఉన్న లాయర్ కావాలి,
అతనికి నిజానిజాలతో పని ఉండకూడదు, కేవలం గెలవడం పైనే అతని దృష్టి ఉండాలి.
నిక్, నువ్వు ఇక్కడ ఉన్నావు కాబట్టి, ఈ కథ లోకల్ లెవెల్ నుండి నేషనల్ లెవెల్ కి వెళ్తుంది.
మీడియా వాళ్లు పండగ చేసుకుంటారు.
నీ టీవీ కెరీర్ ముగిసిపోతుంది. నా బతుకు బస్టాండ్ అయిపోతుంది, ఇక కూప్...
సరే, మాకు అర్థమైందిలే.
మనందరి జీవితాలు నాశనమైపోవచ్చు.
మనందరమూ ఇప్పుడు ఒకే పడవలో ఉన్నాం.
మీరు నా ప్రాణ స్నేహితులు.
మీరేం నిర్ణయం తీసుకున్నా, దానికి నేను కట్టుబడి ఉంటా.
కానీ మనం ఇక్కడ ఏం చేసినా కానీ...
అది కలిసే చేయాలి.
సరే.
అయితే, మాయం చేయడానికి ఆ శవాన్ని ఎక్కడికి తీసుకెళ్లాలో ఎవరికైనా తెలుసా?
అబ్బా.
సిగ్నల్ లేదు
కూప్, ఏమైంది?
అతని కూతురి గురించి ఆలోచన వచ్చింది.
అయ్యయ్యో. దాని గురించి మర్చిపోయా అసలు.
హా. తను ఈరాత్రి మెల్ ఇంట్లో ఉంటోంది. అతనికి శామ్ తో డేట్ ఉందని తను ఇక్కడ ఉండాలనుకోలేదు.
తను నిద్రలేచాక తండ్రి ఉండడు.
ఇది మీకు ఊరటనిస్తుందో లేదో తెలియదు కానీ,
వారిద్దరి మధ్యా అంత అనుబంధం లేదనుకుంటా.
హా, ఆ మాట ఏమంత బాగాలేదు. సారీ.
దాని వల్ల ఈ పరిస్థితి ఏమైనా మారుతుందా?
పోనీ, ఇతడిని ఇక్కడే ఇలాగే వదిలేద్దామా?
పీకల దాకా తాగి, కింద పడి చచ్చాడు అనుకుంటారు.
ఏమో అబ్బా. మనకి, అతనికి మధ్య తోపులాట జరిగింది.
అతని గోళ్లలో కానీ, ఇంకెక్కడైనా కానీ మన డీఎన్ఏ దొరికిపోతుంది.
ఇతడిని బాత్ టబ్బులో పెడదామా?
మనం ఏం చేసినా కానీ,
ఇతను హత్యకు గురైనట్టే కనిపిస్తుంది.
ఇతని శవాన్ని ఇక్కడే వదిలేయాలని నాకు లేదు, రేపు తన కూతురు చూసి బాధపడుతుంది.
సరే. సరే.
కాబట్టి, మనం శవాన్ని తీసుకుని లివిస్ బ్రోకి వెళ్లి,
సూర్యోదయం కాక ముందే, నదిలో పడేద్దాం.
బాబోయ్.
హా, ఆ మాట కూడా ఏమంత బాగాలేదు. సారీ.
ఇక శవాన్ని పడదాం.
వచ్చి కాస్త సాయపడతావా?
కాలో, చేయో పట్టుకుంటావా?
నాకు ఇటీవలే వాసెక్టమీ ఆపరేషన్ అయింది. ఒక వారం దాకా నేను ఎక్కువ బరువులు ఎత్తకూడదు.
నిజంగానా?
క్షమించాలి, ఇవాళ ఇలా ఓ శవాన్ని మోయాల్సి వస్తుందని నేనేమైనా కల కన్నానా?
సరే, బాసూ.
వావ్. మూడు లెక్కపెట్టాక ఎత్తుదాం.
సరే.
- బాబోయ్. - సరే మరి. సిద్ధంగా ఉన్నావా? ఒకటి, రెండు, మూడు.
సరే. అంతా ఓకే.
బార్నీ, నీ కారును ఎంట్రెన్స్ వద్దకి తీసుకురా.
లేదు. కారు సీట్ల లెదర్ మీద రక్తం పడితే ఎంత త్వరగా ఇంకిపోతుందో తెలుసా?
కామెడీ చేస్తున్నావా?
అది ఆధారం అవుతుంది, సరేనా? నా కార్లో అతని రక్తం ఉంటే ఇరుక్కుపోతా నేను.
నా కారు చాలా చిన్నది. ఇప్పుడేం చేద్దాం మరి? ట్యాక్సీని పిలుద్దామా?
- మనం ఇది పూర్తిగా ఆలోచించలేదు. - అవును.
పర్వాలేదులే. యాష్ ఎస్కలేడ్ కారేసుకుని వెళ్దాం.
- శామ్, ఆగు. - నా దగ్గరికి రాకు, కూప్.
విను. చెప్పేది విను. చెప్పనివ్వు. బయటకు కనిపించేది వేరు, అక్కడ జరిగింది వేరు.
నాకేం కనిపించలేదులే, ఎందుకంటే, నేనేం చూడలేదు, అసలు నేను ఇక్కడికి రానే లేదు.
హేయ్. కానివ్వు, కానివ్వు, కానివ్వు.
- ఆగు. మజాక్ చేస్తున్నావా? - ప్లీజ్, ప్లీజ్, ప్లీజ్.
చూడు, నీకంతా అయోమయంగానే అనిపిస్తూ ఉంటుంది, సరేనా?
యాష్ చనిపోయాడా?
అవును.
ఓరి దేవుడా.
- మీరే అతడిని చంపారా? - లేదు, మేమేం చంపలేదు.
లేదు, మేము... కావాలని చేయలేదు.
సర్లే అయితే.
ఓకే. హేయ్. కానివ్వు.
- అడ్డు జరుగు. - ఒక్క నిమిషం ఇవ్వు నాకు. ప్లీజ్.
ఏం జరిగిందో చెప్పాలి నీకు.
లేదు! నువ్వేం చెప్పనక్కర్లేదు,
ఎందుకంటే, ఏం జరిగిందో తెలుసుకోవాలని లేదు నాకు,
ఎందుకంటే, అది నువ్వు చెప్తే, నాకు కూడా...
నేరంలో భాగం ఉందని, నేను కూడా దోషిననే అనుకుంటారు.
ఓరి దేవుడా.
- అయ్యయ్యో. నేను అనుమానితురాలిని అవుతా కదా. - లేదు.
నేను అనుమానితురాలినే మరి,
ఎందుకంటే, నాకు... నాకు సంబంధం ఉండి చనిపోయిన మగాళ్లలో ఇతను రెండో వాడు...
- లాజికల్ గా, పాల్ చావుకు పాలే కారణం. - అంటే...
నన్ను అరెస్ట్ చేస్తారు, ఆ నరకాన్ని మళ్లీ నేను అనుభవించాల్సి వస్తుంది!
నువ్వు కంగారుపడిపోతున్నావు, అది అర్థం చేసుకోదగినదే.
ఎందుకు ఎప్పుడు చూసినా నేనే ఈ పంచాయితీల్లో ఇరుక్కుంటుంటాను?
నేను కూడా అందరిలా మామూలు మనిషినే, కదా?
నేను ఎవరితో అయినా రిలేషన్ షిప్ పెట్టుకున్నప్పుడల్లా, ఇలా కేసుల పంచాయితీ ఎందుకు ఎదురవుతుంది?
నేనెక్కడ తప్పు చేస్తున్నా?
నేను కూడా అదే ప్రశ్న వేసుకుంటుంటా.
నువ్వు అన్నది నిజమే.
వాళ్లు నీపై కూడా విచారణ చేస్తారు, నిజానికి చంపింది కూడా నువ్వే.
- నేనేం చేయలేదు. - లేదు, నువ్వు శవాన్ని తీసుకెళ్లడం నేను చూశా.
అంటే, నేను... నేను మోశా, కానీ తప్పించుకునే ప్రయత్నంలో భాగంగానే అలా చేశా.
- ఓరి దేవుడా. - నేనొకటి చెప్పవచ్చా?
లేదు!
సరే, చెప్పు.
నాకు ఊరట కలిగించడానికని ఏం చెప్తావేంటి?
- "ఊరట" అంటే ఏంటో చెప్పు. - దేవుడా!
చెప్పేది విను.
హేయ్. చెప్పేది విను.
చూడు, మనోడు కొకెయిన్, కెటమిన్ బాగా తీసుకున్నాడు,
నన్ను కాల్చబోయాడు.
- దేవుడా. - హా.
పరిస్థితి కాస్త గందరగోళంగా మారింది.
ఆ తర్వాత, అతను జారిపడ్డాడు, నేలకి తల తగిలింది.
మరి అంబులెన్సుకు కాల్ చేయలేదా?
మేము కాల్ చేసి ఉండాల్సింది. హా.
కానీ, ఆ పరిస్థితి మాకు అనుకూలంగా ఉన్నట్టు అనిపించలేదు.
అవునులే.
నేను తనతో తెగతెంపులు చేసుకోవడానికి వచ్చా.
అయితే...
నీకు ఒక సమస్య తప్పిందిలే.
వాళ్లు నాపై దర్యాప్తు చేస్తారు.
అంటే, నా పేర నేర చరిత్ర ఉంది కదా.
లేదు, నువ్వు... నువ్వేం చేయలేదు.
అది ముఖ్యం కాదు. కానీ అందరూ దాని గురించే మాట్లాడుకుంటారు.
ఇప్పుడిప్పుడే జనాలు నాతో మాట్లాడటం చేస్తున్నారు.
ఇప్పుడిప్పుడే రియల్ ఎస్టేట్ బ్రోకరుగా లిస్టింగ్స్ వస్తున్నాయి.
దీనితో నా... నా బతుకు తలకిందులు అయిపోతుంది.
అయితే,
ఆ పరిస్థితి రాకపోతే?
మృతదేహాన్ని మాయం చేస్తే, అసలు హత్య జరిగిందన్న అనుమానమే ఎవరికీ రాదు.
చట్ట వ్యతిరేక పనులు చేస్తూ ఉన్న ఒక సంపన్నుడు,
అలాంటి పనుల కారణంగానే ఎటో వెళ్లిపోయి ఉంటాడని అందరూ అనుకుంటారు.
ఇక పొరపాటు జరగడానికి అవకాశం ఏముంది అంటావా?
ఏమీ జరగకూడదనే ఆశిస్తున్నా.
మనం మంచోళ్లం కాదా, కూప్?
నేను మంచిదాన్ని అనుకుంటూ ఉన్నా, కానీ అది నిజం కాదేమో.
అంటే, చెడ్డవాళ్లకి వాళ్లు చెడ్డవాళ్లని తెలీదేమో.
ఈ భయంకరమైన ఊరిలో ఉంటూ, ఒకరికొకరం ద్రోహం చేసుకుంటూ బతుకుతున్నాం,
అదే మనకి శిక్ష.
దేనికి శిక్ష?
చెడ్డవాళ్లుగా ఉంటున్నందుకు.
ఆ శవాన్ని తీసుకుని ఎక్కడికి వెళ్తారు మీరు?
ఉత్తరం వైపుకు వెళ్లి, నదిలో పడేస్తాం.
నదిలో పడేయడం అంత మంచి ఐడియా కాదేమో.
నీ దగ్గర మంచి ఐడియాలేమైనా ఉన్నాయా?
సదర్లాండ్ లోని క్రాస్బీ ఇల్లు బాగా సెట్ అవుతుంది.
దాన్ని పూర్తిగా రెన్నొవేట్ చేయాలి.
ఆ పని చేయడానికి మ్యాగీ, సుజేన్ సాయం తీసుకుంటున్నా.
పూల్ ని తవ్వారు. వచ్చేవారం కాంక్రీట్ వేస్తారు.
మీరు అతడిని అక్కడ పూడ్చి పెట్టేస్తే, వాళ్లు కాంక్రీట్ వేసేస్తారు.
థ్యాంక్స్, శామ్.
హా.
పర్వాలేదు.
- ఓకే. - ఎవరికీ చెప్పకు ఆ విషయం.
- ఓకే. సరే మరి. - హా. బాబోయ్.
- అంతా ఓకేనా? - హా, ఓకే. ఓకే.
అబ్బా!
- అయ్యయ్యో. - ఏంటి? ఏమైంది?
- నా నడుం. దేవుడా. - బాబోయ్.
అయితే, మోసే పని నేనొక్కడినే చేయాలనుకుంటా.
దేవుడా.
బాబోయ్.
అబ్బా.
యాష్! అయ్య బాబోయ్!
దేవుడా!
ఏంటి? ఏం... హేయ్, ఏం చేస్తున్నావు?
నీ యెంకమ్మ!
కానివ్వు.
బాబోయ్.
బాబోయ్!
కానివ్వు.
అయ్యయ్యో!
- బయటకు రండి! బయటకు రండి... బయటకు... - కాపాడండి.
ఓరి దేవుడా.
- బార్నీ ఎక్కడ? - బార్నీ!
బార్నీ!
అయ్య బాబోయ్.
బాబోయ్.
- బార్నీ. బాబోయ్. - దేవుడా. దేవుడా.
సరే, నేను పట్టుకున్నా. పట్టుకున్నా.
యాష్?
- అతను కనిపిస్తున్నాడా? - అతను బయటపడలేదు అనుకుంటా.
బాబోయ్. రండి.
ఇక్కడి నుండి దొబ్బేద్దాం.
హా.
అతను ఎవరికైనా కనిపిస్తాడంటావా?
నీళ్లు చాలా లోతుగా ఉన్నాయి కదా.
ఈ తతంగమంతా ఇక్కడ ముగిసిపోతుందేమో.
అది నిజమే కావచ్చు.
ఒకవేళ వాళ్లకి అతను కనిపించినా, అది మనమే చేశామని నిరూపించడానికి ఎలాంటి ఆధారాలూ దొరకవు.
మనోడు డ్రగ్స్ మత్తులో నడిపి, నదిలోకి పోనిచ్చాడు.
కేసును టక్కున మూసేస్తారు.
అంతే.
కానీ, అతను కూర్చుంది వెనుక సీట్లో కదా.
నా చుట్టూ ఉన్నవన్నీ తెలిసిన ముఖాలే
పాతబడిపోయిన ప్రదేశాలు, అలసిపోయిన ముఖాలు
రోజూవారీ పనుల కోసం ఉదయన్నే సిద్ధపడిపోతారు
ఎదుగూ, బొదుగూ లేని జీవితం
వాళ్ల వేదన వర్ణనాతీతం
నవ్వు మర్చిపోయిన ముఖాలవి
తల దాచుకుని నా బాధని మర్చిపోవాలి
రేపనేదే లేదు, రేపు అనేదే లేదు
ఇది నాకు గమ్మత్తుగా అలాగే బాధగానూ అనిపిస్తోంది
నేను చనిపోతున్నట్లు వచ్చే కలలే నా జీవితంలోని అత్యంత మధురమైన కలలు
నీకు చెప్పడం కష్టంగా అనిపిస్తూ ఉంటుంది దీనిని భరించడం కూడా కష్టంగానే ఉంటుంది
జనాలు అక్కడక్కడే తిరుగుతుంటే
ఇది మామూలు వెర్రి లోకం కాదు
వెర్రి లోకం
తాము బాగున్నామని అనుకునే ఆ రోజు కోసం పిల్లలు నిరీక్షిస్తుంటారు
పుట్టినరోజు శుభాకాంక్షలు
షాక్ అనేది చాలా గమ్మత్తైన విషయం.
ఒక్కోసారి అది చాలా సూక్ష్మంగా ఉండి,
మన మానసిక మనుగడ విధానంలో ఎంతలా కలిసిపోయి ఉంటుందంటే,
అది మనల్ని కమ్మేసిందని మనకి తెలీదు కూడా.
మిగతా సందర్భాల్లో, మనల్ని భయభ్రాంతులకి గురి చేస్తుంది.
ఆరోజు మేము ముగ్గురమూ గీత దాటాం, అది మా ముగ్గురికీ తెలుసు.
మేము తప్పించుకుంటామా లేదా అన్నది కాలమే నిర్ణయిస్తుంది.
ఇప్పుడు మా మధ్య ఓ రహస్యం ఉంది.
అది చాలా పెద్దది.
ఆ సందర్భంగా బెన్ ఫ్రాంక్లిన్ చెప్పిన కొటేషన్ ఒకటి గుర్తొచ్చింది,
"ముగ్గురి మధ్య రహస్యం ఉండాలంటే...
ఇద్దరు ప్రాణాలతో ఉండకూడదు."
ఇది నాకు గమ్మత్తుగా అలాగే బాధగానూ అనిపిస్తోంది
నేను చనిపోతున్నట్లు వచ్చే కలలే నా జీవితంలోని అత్యంత మధురమైన కలలు
నీకు చెప్పడం కష్టంగా అనిపిస్తూ ఉంటుంది దీనిని భరించడం కూడా కష్టంగానే ఉంటుంది
జనాలు అక్కడక్కడే తిరుగుతుంటే
ఇది మామూలు వెర్రి లోకం కాదు
వెర్రి లోకం
రెండు వారాల తర్వాత
చెప్తున్నా కదా, అతడిని ఎవరో చంపేశారు.
అంటే, అసలు ఎవరైనా అలా మాయమైపోతారా?
లేదా, దీన్నంతటి నుండి కొంత కాలం బ్రేక్ తీసుకోవాలనుకున్నాడేమో.
అంటే, ఒక వారం రోజులు అలా పుట్టిన ఊరుకు వెళ్లాలని మీ ఎవరికీ ఉండదా ఏంటి?
అతనికి భార్య లేదు.
పాయింటే.
మళ్లీ మన నెత్తి మీదకి ఇంకో హత్య వచ్చి పడిందంటే నమ్మలేకున్నా.
పాల్ ది ఆత్మహత్య. అదీ, ఇదీ ఒకటే కాదు.
యాష్ ఆత్మహత్య అయితే చేసుకుని ఉండడు.
అసలు అతను చనిపోయాడని మనకి పక్కాగా తెలీదు కదా?
అతనికి టీనేజ్ కూతురు ఉంది. తనని వదిలేసి వెళ్లిపోడు కదా.
ఏదైనా పెద్ద సమస్యల్లో చిక్కుకున్నాడేమో.
అంటే, నాకు అతను బాగానే నచ్చాడు, కానీ అతను బాగా తేడా మనిషి.
అవును, ఆయుధాల సరఫరా చేస్తుంటాడని విన్నా.
నేను కూడా అది విన్నా.
అతని దగ్గరికి తప్ప ఇక్కడి వాళ్లలో ఇంకెవరి దగ్గరికైనా ఎఫ్.బీ.ఐ వాళ్లు వచ్చారా?
- హా. - నా దగ్గరికి వచ్చారు.
- హా. - ఆ మహిళని ముగ్గులోకి దించావా?
ఏజెంట్ ఐల్స్.
- నేను దింపా. - హా, నేను కూడా.
తను మామూలు విరక్తిది కాదు.
గ్రెచెన్ అయితే తనని కొట్టబోయింది.
తను చాలా అందంగా కనిపించింది నాకు.
- నీకు అందరూ అలానే కనిపిస్తారులే. - కదా?
లేదు, కానీ నిజంగానే చెప్తున్నా, యాష్ చాలా మంది ప్రమాదకరమైన వ్యక్తులతో డీల్ చేస్తుంటాడేమో.
ఫెడరల్ ఏజెంట్స్ హ్యాంప్టన్స్ లోని అతని ఇంటిపైకి రెయిడ్ చేసినప్పుడు, మీరు అక్కడే ఉన్నారు, కదా?
అవును. పిచ్చెక్కిపోయింది.
కానీ అతనేం పెద్దగా కంగారుపడినట్టు అనిపించలేదు.
నువ్వేమంటావు, బార్నీ? యాష్ ఏమైపోయాడని నువ్వు అనుకుంటున్నావు?
అంత డబ్బులున్నప్పుడు, ఎప్పుడు కావాలనుకుంటే, అప్పుడు మాయమైపోవచ్చు అనుకుంటా.
లేదా కర్మ ఫలం అనుభవిస్తున్నాడేమో.
అంత డబ్బు, అంత అందం ఉన్నాయంటే,
ఎప్పుడోకప్పుడు ఏదోక చండాలమైన పని చేసే ఉంటాడు.
ఏం జరిగినా కానీ, అది ఖచ్చితంగా బయటపడుతుంది.
బయటపడక తప్పదు కదా.
ఇక్కడ బాగా వేడెక్కుతోంది.
బాబోయ్.
అతనికి ఏమైంది?
హేయ్, యాష్ అతని జిమ్స్ లో పెట్టుబడి పెట్టాలనుకున్నాడు కదా?
దాని గురించి మమ్మల్ని సంప్రదించాడు, కానీ నిజంగానే పెట్టాలనుకుంటున్నాడా లేదా అన్నది తెలీదు.
ఒకవేళ ఎప్పటికైనా తిరిగి వస్తే, పెద్ద పార్టీయే ఇస్తాడులే.
- అది మాత్రం పక్కా. - కదా?
మనోడు మామూలోడు కాదు.
వయొలిన్ విషయం గుర్తుందా?
నాకు ఏడుపు రాలేదు.
అది చెడ్డ విషయమా?
కాదు, చెడ్డ విషయమేం కాదు.
నువ్వు ఇప్పుడు ఏ స్థితిలో ఉన్నా ఓకేనే, ఈ పరిస్థితుల్లో ఎవరైనా ఇలానే ఉంటారు.
నీకు, మీ నాన్నకు మధ్య సంబంధం కాస్త సంక్లిష్టంగా ఉండేది.
ఇది కూడా కాస్త సంక్లిష్టమైన పరిస్థితే.
దీన్ని... దీన్ని అధిగమించడానికి కాస్త సమయం పడుతుందిలే.
నేను అతడిని ఏదో ప్రేమించాలని ప్రేమించే దాన్ని, కానీ సాధారణంగా ఆయన నాకు నచ్చడు.
అంటే,
చాలా మంది టీనేజర్లకి వాళ్ల అమ్మానాన్నలు నచ్చరు.
కావాలంటే, మా పిల్లలని అడుగు.
ఇది వేరు.
అతను చెడ్డవాడని నాకు ఎప్పట్నుంచో తెలుసు,
అసలు మొదటిసారి అది నాకు ఎప్పుడు తెలిసిందో కూడా గుర్తు లేదు.
అతను చాలా చెడ్డ పనులు చేశాడు.
కావచ్చు. కావచ్చు.
కానీ, అంతమాత్రాన నువ్వు అతడిని మిస్ కాకూడదు, ప్రేమించకూడదు అనేం లేదు కదా.
పోలీసులు అసలు అతను చనిపోయాడో లేదో కూడా చెప్పట్లేదు.
- వాళ్లకి... వాళ్లకి తెలీదులే. - నాకు తెలుసుగా.
ఏ కారణం చేతనైనా అతను పలాయన బాట పడితే, నన్ను కూడా తీసుకెళ్లే వాడే.
అందుకు అతడిని తిట్టుకునేదాన్ని.
చూడు, వయస్సులో నీకన్నా నేను చాలా పెద్దవాడిని, కానీ నాకు కూడా ఇటీవలే మా నాన్న దూరం అయిపోయాడు,
రోజూ అన్నింటికన్నా ముందు నేను ఆలోచించేది దాని గురించే.
నిజానికి, లేవగానే నాకు ఆ ఆలోచనే వస్తుంది.
అదే వేదన అంటే.
కానీ అదే ఒకరకమైన చక్కని అనుభూతిని కూడా ఇస్తుంది, ఎందుకంటే ఇప్పటికీ ఆయన నాతోనే ఉన్నాడు కాబట్టి.
ఇప్పటికీ ఆయన నాలోనే ఉన్నాడు.
తల్లిదండ్రుల ప్రత్యేకత అదే, తెలుసా?
వాళ్లు ఏ లోకాన ఉన్నా, మనతోనే ఉంటారు.
నేను ఇక వెళ్లాలి అనుకుంటా.
హా. సరే.
అన్నీ పెట్టుకున్నావు కదా?
- హా. - ఓకే.
మీ ఇంట్లో ఇంతకాలం నన్ను ఉండనిచ్చినందుకు థ్యాంక్స్.
భలేదానివే. నువ్వు ఉంటే మాకు ఆనందమే.
అంటే, ఈ పరిస్థితులు అలాంటివి కదా. నువ్వు ఎప్పుడు కావాలనుకుంటే, అప్పుడు రావచ్చు.
ఏదైనా అవసరమైతే మాకు కాల్ చేయ్.
- థ్యాంక్స్. - పాస్ పోర్ట్ ఉందా?
- టికెట్, ఫోన్ ఉన్నాయా? అన్నీ ఉన్నాయా? - హా.
ఓకే. నీకు లంచ్ ప్యాక్ చేశా, ఎందుకంటే, విమానంలో ఆహారం ఏడ్చినట్టు ఉంటుంది.
నీ సూట్ కేసులో పెట్టా అది.
- సరే మరి. బై. హ్యాపీ జర్నీ. - థ్యాంక్స్, మెల్.
తనతో వేగడం కష్టమని నీకు ముందే చెప్పా కదా.
తనతో ఏ సమస్యా లేదు. పాపం ఊరికే ఆమెని అలా అనకు.
నిన్ను మిస్ అవుతా.
నేను కూడా.
నీకేం పర్వాలేదు కదా?
నిజానికి, నేను మా నాన్న దగ్గర కన్నా మా ఆంటీ దగ్గరే ఎక్కువ కాలం ఉన్నా.
మా ఇద్దరి మధ్యా మంచి బాండ్ ఉంది.
- నా ఉద్దేశం అది కాదబ్బా. - నాకు తెలుసు.
పాపం తను.
- తనని మన ఇంట్లో ఉండనిచ్చినందుకు థ్యాంక్స్. - దానిదేముందిలే.
ఆమె థర్డ్ ఇయర్ కి వచ్చేస్తుంది అంటావా?
అది తన ఇష్టమని వాళ్ళ అంటీ అంది.
నీ సంగతేంటి? నువ్వు బాగానే ఉన్నావా?
బాగానే ఉన్నా.
వాళ్ల నాన్నకి ఏమైందంటావు?
బాసూ, నాకు అస్సలు తెలీదు.
అతనికి చాలా మంది శత్రువులు ఉన్నట్టున్నారు.
ఎవరికి తెలుసు?
అతను మళ్లీ వస్తాడేమో.
వస్తాడంటావా?
లేదు, బంగారం. రాడేమో.
విలేజ్ ఎస్టేట్స్ అమ్మకానికి కలదు
ఎక్కడికైనా వెళ్తున్నావా?
నీ నిర్ణయానికి, యాష్ కి ఏమైనా సంబంధం ఉందా?
నిజం చెప్పాలంటే, అది నా నిర్ణయానికి కాస్తంత బలాన్ని ఇచ్చింది అంతే.
ఫలానా చోటికి వెళ్లాలని ఏమైనా అనుకుంటున్నావా?
ఇంకా అంత దూరం ఆలోచించలేదు.
ముందు, ఆత్మహత్య జరిగిన ఆ ఇంటికి ఎంత వస్తుందో చూడాలి.
దాని వల్ల ఇంటి విలువలో పావు శాతం కోత పడుతుందట.
పక్కానా?
హా, కొన్ని గణాంకాలని గమనిస్తే...
అది కాదు. నువ్వు వెళ్లిపోవడం పక్కానా అని అడుగుతున్నా.
ఈమధ్య నాకు అన్ని విషయాల్లోనూ అయోమయంగానే ఉందిలే.
"మనం ఇప్పుడు పులి తోకని చూశాం," అనే నానుడిని ఎప్పుడైనా విన్నావా?
అంటే ఐస్ బర్గ్ అంచులానా?
లేదు, దాని అర్థమేంటో ఖచ్చితంగా చెప్పలేను కానీ,
మనకి పులి తోక కనిపించిందంటే, పులి వెళ్లిపోతున్నట్టే అని ఏదో అంటుంటారు.
మరి ఇక్కడ పులి ఎవరు?
సుమారుగా ఒక ఏడాది కాలంగా నువ్వు అనుభవిస్తూ ఉన్నకష్టాలు.
సరిగ్గా నీకు అంతా మంచే జరగబోతోందని అనిపిస్తున్న తరుణంలో నువ్వు వెళ్లిపోతున్నావేమో అని అనిపిస్తోంది.
నీ నోటి నుండి ఒక మంచి మాట రావడం ఇదే మొదటిసారి అనుకుంటా.
వావ్. ఎందుకలా అంటావు! ఏమోలే కానీ... నీకు ఇక్కడ ఇల్లు ఉంది.
నీకు ఇక్కడ ఆప్తులు ఉన్నారు.
నిజంగానా? నీకు ఉన్నారా?
మనలో ఎవరికైనా ఉన్నారా అసలు?
నన్ను ఒక పురుగుని చూసినట్టు చూడటం మొదలుపెట్టడానికి వీళ్లకి ఒక్క క్షణం కూడా పట్టలేదు.
నన్నే కాదు, నా పిల్లలని కూడా పక్కకు పెట్టేశారు.
ఈ ఊర్లో ఉన్నంత కాలం ఒకటి అనిపిస్తూనే ఉంటుంది,
నా వల్ల ఏ ఉపయోగమూ లేదని అనిపించినప్పుడు, వీళ్లు నన్ను కరివేపాకులా పక్కకు పడేస్తారని.
ఈ ఊర్లో ఉండి నలిగిపోవడం ఒక ఎత్తైతే, బయటకెళ్లి గుర్తింపు కోల్పోవడం అంతకంటే పెద్ద నరకం.
ఇక్కడికన్నా వేరే చోట అయితే బాగుంటుందని నిజంగానే అనుకుంటున్నావా?
వేరే చోట అయితే నాకు కాస్త బాగుంటుందని అనుకుంటున్నా.
అంతరాత్మని అమ్ముకుంటే తప్ప పని జరగని ఈ చోటు కంటే
కాస్తంత గౌరవంగా బతకగలిగే చోటు నాకు కావాలి.
నీకు అలా అనిపిస్తోందా? నీ అంతరాత్మని అమ్ముకున్నావని అనిపిస్తోందా?
డిస్కౌంటుకు అమ్ముకున్నానని అనిపిస్తోంది.
నీకు అలా అనిపించట్లేదా?
అంటే, కొన్నిసార్లు తాకట్టు పెట్టాననుకో.
ఆ ఇంటికి నాకెంత వస్తుందో చూద్దాం ముందు.
ఇల్లు అంటే గుర్తొచ్చింది, నువ్వు అడిగిన వివరాలు సంపాదించా.
- తనని... తనని కనుగొన్నావా? - హా.
పోయిన నెలలో సింగిల్ బెడ్ రూమ్ ఇళ్లు రెండు మాత్రమే అద్దెకి పోయాయి.
ఆ రెండింటిలో చవకైనదాని వివరాలు నాకు మెసేజ్ చేస్తావా?
తప్పకుండా.
థ్యాంక్స్.
మరేం పర్వాలేదు.
ఇక నేను వెళ్తా.
బై.
హేయ్.
పులులు చాలా ఉంటాయి.
నాకు తెలీదంటావా?
యాష్ అనుకోకుండా దురదృష్టవశాత్తు చనిపోయాడు.
కానీ దాని వలన నేను ఓ ఊబి నుండి బయటపడ్డా.
అరవై కోట్ల డాలర్లు తిరిగి యాష్ ఎస్టేట్ ఖాతాలో జమ అయిపోయాయి.
మిగతా 40 కోట్ల డాలర్లని కూడా, ఎక్సెల్సియర్ నుండి జాక్ తీసి ఇవ్వగానే, ఇచ్చేస్తా.
నా అంతరాత్మని అమ్ముకున్నానని శామ్ అన్నది నిజమే అయితే,
ఈ వంద కోట్ల డాలర్లు ఇచ్చేశానంటే, నా అంతరాత్మలో ఒక చిన్న ముక్కని అయినా తిరిగి కొనుక్కున్నట్టే కదా.
- సరేనా? లోపల ఉన్నారు. - చాలా చాలా థ్యాంక్స్.
- హాయ్! - హాయ్! ఎలా ఉన్నావు?
- నిన్ను చూడటం చాలా బాగుంది. - అప్పుడెలా ఉన్నావో, ఇప్పుడూ అలానే ఉన్నావు.
- ఓరి దేవుడా. నువ్వు కూడా. - వావ్!
నువ్వు చాలా బాగున్నావు.
థ్యాంక్యూ. చూడు, కాస్తంత సమయం వెచ్చించి నన్ను కలుస్తున్నందుకు థ్యాంక్యూ.
- నువ్వు... నువ్వు ఎంత బిజీయో నాకు తెలుసు... - ఒక పాత నేస్తం కోసం సమయాన్ని చూసుకోకుంటే ఎలా!
అదీగాక, నువ్వు మళ్లీ రాయడంపై మక్కువ చూపుతున్నావని విన్నాక, నిన్ను వెంటనే కలవాలనిపించింది.
కాలేజీలో ఉన్నప్పుడు, చాలా బాగా రాసేదానివి.
థ్యాంక్యూ.
నీ ఛాప్టర్లను చదివా...
ఇది కేవలం మొదటి ముసాయిదా మాత్రమే. నేను ప్రస్తుతం దీనిని మళ్లీ రాసే పనిలో ఉన్నాను. ఇక నేను మౌనంగా ఉంటాను.
చాలా బాగా రాశావు.
ఇది అర్థం చేసుకోవడానికి తేలికగా ఉంది, తెలివిగా కూడా ఉంది, కానీ చాలా బోరింగ్ గా ఉంది.
మొహమాటపడకుండా ఉన్నది ఉన్నట్టు చెప్పేయ్.
అన్నీ ఉన్నాయి కానీ... అసలు ఇది ఎందుకనేది అర్థం కావట్లేదు.
మెనోపాజ్ మీద రాస్తే, పుస్తకాలు బాగా అమ్ముడవుతాయని అనుకున్నానే.
అది ఒకప్పటి మాట.
ఇప్పుడు కాదు.
అయ్యయ్యో.
నీతో ఒక విషయం సూటిగా చెప్పనా?
అంటే... ఇప్పటిదాకా సూటిగానే చెప్పావు కదా?
పోయిన ఏడాది కూప్ అరెస్ట్ అయినప్పుడు నువ్వు ఎంత అనుభవించావో నాకు తెలుసు.
ఆ భయం, మోసం, లైంగిక రాజకీయాలు, అవన్నీ...
హా, అది... అది నేను భరించలేకపోయా.
నువ్వు రాయాల్సింది ఆ కథని.
ఏంటి?
హా.
లేదు, కానీ...
అది నా కుటుంబం, నా జీవితం.
అలా ఎలా రాయగలను!
శివారు ప్రాంతాల్లో యథార్థంగా జరిగిన క్రైమ్ స్టోరీ, లైంగికపరమైన కోణం, హత్య.
- నిజానికి హత్య ఏం జరగలేదు. - ఆ పుస్తకంతో కాసుల వర్షం కురిపించగలను.
క్షమించు.
ఆ పని నేను చేయలేను.
అర్థం చేసుకోగలనులే.
అది రాయడానికి కావాల్సిన మనోధైర్యం నీకు లేదేమో.
చాలా మందికి ఉండదులే.
కానీ నువ్వు బాగా రాయగలవు, మెల్.
ఎప్పుడైనా మనస్సు మార్చుకుంటే, నేరుగా నా దగ్గరికి వచ్చేయవచ్చు.
చూడు, పోలీసులు యాష్ కోసం గాలిస్తున్నారు. ఫెడరల్ ఏజెంట్లు, ఇంటర్పోల్ వాళ్లు దర్యాప్తు చేస్తున్నారు.
ఇప్పుడు జిమ్ అకౌంట్స్ ని నేను ముట్టుకోను కాక ముట్టుకోను.
నీ అకౌంట్స్ వైపు ఎవరూ కన్నెత్తి చూడటం లేదు.
చూడు, ఎవరు దేన్ని చూస్తున్నారో మనకి తెలీదు.
కానీ, ఏదేమైనా,
అది చిన్న మొత్తమే కాబట్టి, ఎవరికీ ఏ అనుమానమూ రాదు.
నీకు అది పెద్ద మొత్తం అనిపించే కదా, నువ్వు అక్కడ దాచుకుంది.
చెప్పా కదా, నా అంచనా తప్పడం వల్లే ఆ తప్పు జరిగింది.
నా సంస్థ నీ ప్రైవేట్ బ్యాంక్ కాదు, బార్నీ.
సరే, ఒక్క... ఒక్క నిమిషం...
బార్నీ, నీ జిమ్ నుండి ఒక్క పైసా కూడా తీసుకోలేదు.
ఇప్పుడు కూడా తీసుకోవడానికి వీల్లేదు.
ఇదంతా ముగిసే దాకా తాకడానికి వీల్లేదు.
ఒకటి చెప్పనా? నేను వెళ్లి స్నానం చేసొస్తా.
హేయ్, మేము డిన్నర్ కి వెళ్తున్నాం.
నువ్వు... నువ్వూ వస్తావా?
లేదు, మీరు వెళ్లండి, నేను రాను.
పక్కానా, గురూ?
అతను బాగానే ఉన్నాడా?
బాగా భయపడిపోతున్నాడు.
- మరి నువ్వు? - ఎప్పుడూ చేసేదే చేస్తున్నా.
నా భయాలన్నింటినీ గుండెల్లోనే దాచేసి పైకి మాత్రం ఏమీ తెలియనట్టుగా
మేకపోతు గాంభీర్యం ప్రదర్శిస్తున్నా.
- హేయ్, నేను కూడా అదే చేస్తా. - అదే మంచిది.
- అది తప్ప మరో దారి లేదు. - హేయ్. పని జరిగిందా?
మేము ఆ పని మీదే ఉన్నాం.
మంచిది.
ఇప్పుడు నాకు చాలా బాగుంది.
చూడు, యాష్ వచ్చేదాకా, ఆ డబ్బును ముట్టడం చాలా రిస్క్.
మరి బేస్ బాల్ కార్డ్ డబ్బు సంగతేంటి?
ఏ క్షణమైనా వచ్చేయవచ్చు.
నీ వల్లే నాకు ఈ తలనొప్పి.
నాకు ఇప్పుడు అప్పుగా కాస్త ఇచ్చి, అవి వచ్చినప్పుడు తీసేసుకోగలవా?
హా, నాకూ ఆ ఆలోచన వచ్చింది, కానీ అది చాలా పెద్ద మొత్తం కదా,
నా భార్య కనుక చూస్తే, చంపేస్తుంది.
నీ భార్యకి నువ్వెప్పుడూ అబద్ధం చెప్పలేదా?
అబద్ధాలు చెప్తే టక్కున దొరికిపోతా.
మరి నీ సంగతేంటి?
అబద్ధాలు చెప్పడంలో పిస్తాని.
అరె! మనిద్దరి పరిస్థితీ ఒకటే ఇక్కడ.
మనిద్దరి పరిస్థితీ ఒక్కటే కాదు.
మీకేం హాయిగా బతుకుతున్నారు.
మీరు...
మీకు రావాల్సిన డబ్బు రాకపోతే, అది వచ్చే దాకా
ఇంకో మార్గం నుండి వచ్చే డబ్బును వాడుకుంటారు.
ఏమంటున్నావు... వేరే మార్గాలేవీ లేవు.
మీ తెల్లోళ్లకో దండం.
అవును, కదా?
నువ్వు ఇతనికన్నా తెల్లగా ఉన్నావులే, నువ్వు మామూలోడివి కాదు.
హేయ్, కూప్.
ఫండ్లోకి వెళ్లని యాష్ డబ్బు ఉంది కదా? దాని సంగతేంటి?
లాజికల్ గా, దానిపై ఇంకా పట్టు నీకు ఉంది, కదా?
అందులో నుంచి రెండు మూడు లక్షలను అప్పుగా తీసుకుందాం.
లేదు.
ఏమంటున్నావు...
దేవుడా. కొంపదీసి ఆ పని చేసేశావా?
చేసేశా.
ఊరికే 60 కోట్ల డాలర్లని ఇచ్చేశావా?
అరవై కోట్ల డాలర్లా? ఇంతకాలం నీ దగ్గర అవి ఉన్నాయా?
- నిజానికి 100 కోట్ల డాలర్లకు పైనే ఉన్నాయి. - మజాక్ చేస్తున్నావా?
- అది నా డబ్బు కాదు. - ఇక్కడేదీ నీ డబ్బు కాదు.
- మనం దొంగలం! - హేయ్! గట్టిగా అరవకు.
మీరు నిక్ ని ఏం చేశారు?
- ఏంటి? - ఏం... ఏం అంటున్నావు నువ్వు?
అంటే, ఏం చేయాలో, ఎటు పోవాలో తెలీక
ఏడుపు ముఖం వేసుకుని తిరుగుతున్నాడు.
అతను, యాష్ చాలా మంచి దోస్తులులే.
ఇంకా బాధపడుతున్నాడు అనుకుంటా.
నువ్వన్నది నిజమే.
నీకు అబద్ధాలడటం అస్సలు రాదు.
నేను ఇబ్బందుల్లో ఉన్నా, కూప్.
చూడు, ఎలీనా, నీ డబ్బు నీకు అందేలా చూస్తానని మాటిస్తున్నా.
కాస్తంత సమయం పడుతుందంతే.
కానీ నాకు సమయం లేదు.
అయ్య బాబోయ్!
నేను...
ఈ ఏరియాలో ఉన్నా కాబట్టేం ఇక్కడికి రాలేదు.
కానివ్వు, నిన్ను మిస్ అయ్యా కాస్త.
అర్ధరాత్రి కావస్తోంది.
హా, నాకు తెలుసు నువ్వు మేల్కొనే ఉంటావని.
నా చిరునామా ఎలా కనిపెట్టావు?
చెల్లెల్లు ఎక్కడున్నా అన్నయ్యకి తెలీదా?
నువ్వు కాల్ చేసి వచ్చుండాల్సింది.
హా, నా కాల్స్ ఎత్తుతున్నావా నువ్వు అసలు!
అదే చెప్తున్నా నేను.
నువ్వు బాగానే ఉన్నావా?
హా...
లేదు, నేను బాగా లేను.
పని మనిషి ఇవాళ రాలేదు. అందుకే ఇలా ఉంది.
టీ ఏమైనా కావాలా?
అలాగే.
ఇంట్లో టీ లేదు.
ఇది బాగుంది.
అవునా? ఇంకా పూర్తిగా సర్దలేదు.
అది నాన్న టీవీయా?
అమ్మకి వద్దట అది.
ఏమైందో చెప్తావా?
చెప్పడానికి ఏం లేదు.
ఇప్పుడు కాస్త కుదురుకున్నాను అని అనుకున్న ప్రతీసారి
ఏదోకటి జరిగి, కుదురుకోవడం కాదు కదా, పరిస్థితి ఇంకా దారుణంగా తయారయిందని తెలుస్తోంది.
నన్ను వెంటాడే పీడకలలా అనిపిస్తోంది అది.
వింత మలుపులని ఎదుర్కోవాల్సిన సమయం ఆసన్నమైందేమో.
ఏంటి?
తెలీదా నీకు?
ఎదురు నిలబడి వింత మార్పులను ఎదురుకో
అది లిరిక్కా? నిజంగానా?
నాకు తెలీనే తెలీదు అది.
ఏది ఏమైనా, నువ్వు చాలా కాలంగా చాలా పద్ధతిగా, సాదాసీదాగా జీవిస్తున్నావు,
జీవితంలో ఈ వింతైన మలుపులను చూడకుండా ఎవరూ గట్టెక్కలేరు.
అప్పుడు తెలుస్తుంది నువ్వు ఎవరవో.
ఇప్పుడు నీకు సమయం వచ్చిందనుకుంటా.
నువ్వు చెడ్డవాడివి కాదు, అలా అని మెరుగవ్వకుండా ఆగిపోతే ఎలా?
నాన్న ఉండుంటే బాగుండేది.
ఆండీ.
ఈరాత్రి నేను ఇక్కడే పడుకుంటే నీకు ఓకేనా?
హా, నేను వెళ్లి...
దుప్పటి తీసుకొస్తా.
థ్యాంక్యూ.
దుప్పటి అంటే పెద్ద కోటు అన్నమాట.
క్లబ్బులో ఫాదర్స్ డే వేడుక జరుగుతోంది.
ఎంతటి స్కాండల్ ని అయినా, విషాదభరితమైన ఘటనని అయినా ఈ ఊరు
ఎంత వేగంగా మర్చిపోతుందో గమనిస్తే, చాలా అద్భుతంగా, అదే సమయంలో కాస్త కలవరపాటుగా అనిపిస్తుంది.
మా అందరికీ తెలిసిన ఒకడు అదృశ్యమైపోయాడు, చనిపోయి ఉన్నా ఆశ్ఛర్యపోనక్కర్లేదు,
ఇది చాలా దారుణంగా, భయంకరంగా, అసలు నమ్మలేనంత విడ్డూరంగా ఉంది.
కానీ ఇక్కడ మేమందరమూ తింటూ, తాగుతూ, మా గొప్పలను ప్రదర్శించుకుంటూ ఉన్నాం,
మా జీవితం ఒక నాటకం అన్నట్లుగా, ఏది ఏమైనా సరే ఈ ప్రదర్శన సాగిపోవాల్సిందే అన్నట్లుగా బ్రతికేస్తున్నాం.
కూప్, హేయ్.
- ఎలా ఉన్నావు? - బాగున్నా.
- ఫాదర్స్ డేకి నీ పిల్లలు వచ్చారా? - హా, మైక్ వచ్చాడు.
కానీ, లిన్, వాల్ లాస్ ఏంజలెస్ నుండి రాలేకపోయారు, కాబట్టి...
- నువ్వు బాగానే ఉన్నావా? - హా.
ఓకే.
అంతా ఓకేనా?
హా, నీతో ఒక నిమిషం మాట్లాడవచ్చా?
- తప్పకుండా. - హా.
మిచ్టర్స్ డ్రింక్ ఇవ్వండి.
- మెక్ కాలన్ 25 కావాలి, కొంచెమే... - అలాగే.
- నేను... - ఏంటి సంగతి?
దీని గురించి నేను మాట్లాడవచ్చో లేదో తెలీట్లేదు, అందుకని...
అయితే, మాట్లాడకబ్బా.
నాకు ఒకరితో అక్రమ సంబంధం ఉంది.
సరే, చెప్పేయిలే.
చూడు, మేము చాలా రహస్యంగా కొనసాగిస్తున్నాం.
హా, నాకు తెలుసులే. డయాన్ మిల్లర్, కదా?
దేవుడా. దేవుడా!
అది నీకెలా తెలుసు?
బాబోయ్. కొంపదీసి అందరికీ తెలుసా?
- లేదు, బాసూ, నా ఒక్కడికే తెలుసు. - కొంపదీసి...
ఈ ఊర్లో రహస్యంగా ఏదీ ఉండదా?
ఎప్పట్నుంచి ఉంటున్నావు ఇక్కడ?
చాలా కాలం నుంచిలే. అంటే...
ఏం చేయాలో నాకు తెలీట్లేదు, కూప్.
అంటే, డయాన్ తో ఈ వ్యవహారం అదుపు తప్పేసింది.
నా సలహా కోసం అడుగుతున్నావా?
అవును, బాసూ, చెప్పవా కాస్త.
ఉన్న విషయం సూటిగా చెప్పేస్తున్నా. నీ స్నేహితుని భార్యతో సంబంధం ముగించేయ్.
మేమిద్దరం ప్రేమించుకుంటున్నాం.
నువ్వు డయాన్ మిల్లర్ ని ప్రేమిస్తున్నావా?
- అవును. - అంత లేదు.
నీకు కొత్త వాళ్లతో పడుకోవడమంటే ఇష్టం, అంతే.
కొత్త వారితో పడుకోవడమంటే ఇష్టమున్న వాళ్లతో.
సరేనా? అది బాగానే ఉంటుంది...
అందులో రిస్క్ ఉంటుంది, సుఖం దక్కుతుంది, కానీ అది సరైన పని కాదు, ప్రేమ కూడా కాదు.
చూడు, లీసాకి, నాకు చాలా కాలం నుండి పొసగట్లేదు...
హా, లీసాతో వేగడం కష్టమే.
వావ్. బాబోయ్.
అలాంటప్పుడు తనకి విడాకులిచ్చేయ్, అంతే కానీ, నీ స్నేహితుని వైవాహిక బంధాన్ని నాశనం చేయకు.
నువ్వు కాస్త అర్థం చేసుకుంటావని అనుకున్నా.
ఎందుకు? కొత్తవాళ్లతో నేను పడుకుంటుంటాను అనా?
అరె, నేను కొత్తవాళ్లతో పడుకోకుండా ఉన్న సమయాల్లో ఏం చేస్తుంటానో తెలుసా?
అంటే, దాదాపుగా రోజూ నా పరిస్థితి అదే అనుకో. సోఫాలో ఒక్కడినే కూర్చుని,
ఎప్పుడో పాతకాలం నాటి సినిమాలు చూస్తుంటా.
నా మీద నేనే జాలి పడుతూ ఉంటా, ఒకవేళ రేపు నేను అకస్మాత్తుగా మాయమైపోయినా
నేను లేనన్న విషయం ఎవరైనా గమనించడానికి కొన్ని రోజులు పడుతుందేమో అనిపిస్తుంది.
బాబోయ్, కూప్.
చూడు, ఈ విషయంలో నీకు, డయాన్ కి సుఖాంతం ఏమీ ఉండదు.
- అర్థమవుతోందా? - లేదు.
మీరు పట్టుబడే దాకా ఇలా కలుసుకోవడం చేస్తూ ఉంటే,
పట్టుబడ్డాక మీ ఇద్దరి జీవితాలూ నాశనమైపోతాయి.
లేదా కాస్త పరిణతితో ఆలోచించి, జరిగిందంతా ఏదో క్షణికావేశంలో జరిగిందని సరిపెట్టుకుని,
నీ సంసారాన్ని కాపాడుకునే అవకాశం ఇంకా ఉందో లేదో తేల్చుకో.
కానీ తనతో వేగడం కష్టమని ఇప్పుడే కదా అన్నావు.
హా, కానీ ఆమెకి భర్తని నేను కాదు కదా.
నన్ను సలహా కోసం అడిగావు.
నేను ఇచ్చా.
ఎక్కువ తాగకు.
ఏంటి సంగతి, బాసూ?
నిక్ గురించి నాకు కంగారుగా ఉంది.
ఆ ఎఫ్.బీ.ఐ ఏజెంట్ల వల్ల అతనికి నిద్ర పట్టట్లేదు.
అందరినీ విచారించారు కదా, ప్రత్యేకంగా మనల్ని మాత్రమే వేధించలేదు కదా.
ఆ ముక్క అతనికి చెప్పు.
నువ్వు అతనితో మాట్లాడతావా? నేను ఇప్పుడే ఓ నిమిషంలో వచ్చేస్తా.
ఇప్పుడు నన్ను చూస్తే మనోడికి కాలుతుంది.
మాట్లాడు అతనితో.
అతను నీ దోస్తే.
హేయ్. ఎందుకు అంత చిరాగ్గా ఉన్నావు?
నాన్నా.
హేయ్, నిక్.
హేయ్. డ్రింక్ ఏమైనా కావాలా?
ఏమైనా మిగిల్చావా?
అబ్బా, నేను బాగానే ఉన్నా.
కానీ నాకు అలా అనిపించట్లేదే.
ఏం చెప్పమంటావు, బార్నీ?
- మనం అతడిని చంపాం. - అది తప్ప ఇంకేం మాట్లాడవా!
ఆ రాత్రి నాకు నిద్ర లేదు.
ఈ విషయంలో నీకు తోడుగా నేను ఉన్నాను, సరేనా? కూప్ కూడా ఉన్నాడు.
ఓరి దేవుడా.
మనం దీని నుండి గట్టెక్కగలం, కానీ నువ్వు ఇలా తాగుతూ,
ఏదైనా పిచ్చి పని చేస్తే కష్టం, సరేనా?
నువ్వలా చేస్తే, మనందరి బతుకు పుంపుహార్ అయిపోతుంది.
ఏం చేసినా మనం దీని నుండి బయటపడలేం అబ్బా.
ప్రశాంతంగా ఉంటే, ఏమీ కాదు.
ఆ ఇంట్లో అడుగడుగునా మన డీఎన్ఏ ఉంది.
- ఆ ఇంటి వైపు ఎవరూ చూడట్లేదు. - ఫైబర్లు, వెంట్రుకలు...
- మనకి జుట్టు ఎక్కడుంది? - నీ యెంకమ్మ! ఇప్పుడు కామెడీ చేస్తున్నావా?
నువ్వు నన్ను కాపాడాల్సిన వాడివి!
హేయ్, ఆ రోజు ఏదైతే జరిగిందో, అది నాకు, నా విధికి ఏ మాత్రం సంబంధించినది కాదు.
బార్నీ, నేను మాట్లాడేది వేరే దాని గురించి!
బాబోయ్.
- నిక్... - నేను పిచ్చోడినని అనుకుంటున్నావేమో...
నేను ఎన్నిసార్లు క్షమాపణలు చెప్పను, హా?
మాటిస్తున్నా, మళ్లీ అలాంటి పని చేయను.
చేసే అవకాశం కూడా ఉండదులే.
- మంచిది. - ఎందుకంటే, నీ సేవలు ఇక నాకు అక్కర్లేదు.
ఇప్పుడు నిజంగా పిచ్చోడిలా ప్రవర్తిస్తున్నావు.
వీళ్లందరికీ తెలుసు.
- ఏంటి? ఎవరికి? - అందరికీ.
తాగి కారు నడిపిన కేసు గురించి వీళ్లందరికీ తెలుసు.
- వీళ్లకా? - అవును.
అరె. వీళ్ల గురించి ఆలోచిస్తావే!
ఈ ఊర్లోని గొప్ప విషయం ఏంటో చెప్పనా!
ఏ వార్తయినా దావాగ్నిలా వ్యాపిస్తోంది, కానీ నా అనుభవంతో చెప్తున్నా,
వచ్చేవారం, ఎవరోకరు తమ ఆయాతోనో,
ట్రెయినరుతోనో పడుకుంటారు, లేదా ఏదైనా పిచ్చి పని చేసినందుకు పునరావాస కేంద్రానికి వెళ్తారు,
ఇక నీ చిన్న పంచాయితీ ఎవరికీ గుర్తుండదు.
నేనొక పొరపాటు చేశాననుకుంటా.
నువ్వు చేసింది తప్పే, పాపా.
లేదు, కాలేజీ విషయం గురించి అంటున్నా.
అదా?
అన్నీ ఒక్కసారిగా వేగంగా జరిగిపోతున్నట్లు అనిపించింది,
పరిస్థితులన్నీ నా మీద పడిపోతున్నట్లు అనిపించింది,
ఏం జరుగుతుందో నిదానంగా ఆలోచించే వ్యవధి కూడా నాకు లేకుండా పోయింది.
ఇప్పుడు నా బతుకు బస్టాండ్ అయిపోయింది.
అంత లేదులే.
ఇప్పుడు మేల్కొని, నడిచేది సరైన దారేనా అని ప్రశ్నించుకున్నావు.
ఇంత చిన్న వయస్సులో అది చాలా గొప్ప విషయం.
పెద్దయ్యాక అంతా గందరగోళంగా తయారవుతుంది, సరేనా?
కాలేజీకి వెళ్లాలనుందా? తప్పకుండా వెళ్తావు.
వచ్చే ఏడాదే కాకపోవచ్చు, ప్రిన్స్ టన్ యూనివర్సిటీయే కాకపోవచ్చు,
కానీ నీకు ఏ కాలేజీలో చేరాలనుంటే, ఆ కాలేజీలో చేరవచ్చు.
నీకు అది కాకుండా, ఇంకేదైనా చేయాలనుందా?
అది కూడా చూద్దాం.
అసలు పరిస్థితులు ఇంత దారుణంగా ఎలా తయారయ్యాయో అర్థమవ్వట్లేదు.
నా పరిస్థితి కూడా అదే కదా.
- ఏం చేస్తున్నారు? హేయ్! - నన్ను వదిలేయ్!
ఓకే. ఏంటిది? హేయ్, గయ్స్!
ఆపండి, గయ్స్.
హేయ్, హేయ్, హేయ్! ఇక చాలు.
బాబోయ్. దేవుడా.
హేయ్, ఏంటిది?
దేవుడా!
అస్సలు నమ్మలేకున్నా!
క్లబ్బులో ఎలా ప్రవర్తించాలనే దానికి సంబంధించి ఏకంగా మూడు పేజీల నియమాల జాబితా ఉంది,
కానీ ఇప్పుడు జరిగినది ఆ నియమాల్లో ఉంటుందన్నది నాకు అనుమానమే.
అయినా కానీ, క్లబ్ వాళ్లు
మాకు అధికారిక హెచ్చరికను పంపడంతో పాటు బోలెడంత ఫైన్ కూడా వేస్తారని నాకు బాగా అనిపిస్తుంది.
కాస్త పైకి లేపుతావా?
దొబ్బేయ్, కూప్!
మళ్లీ కొత్తగా ఈ పెంటలోకి మనల్ని లాగావుగా.
డ్రింక్ తాగుదామా?
తప్పకుండా.
అబ్బా.
నీకు, నిక్ కి ఎందుకు అంత గొడవ అయింది?
తెలీదబ్బా.
పీకల దాకా తాగున్నాడు, అందరి ముందూ అతని పరువు పోకూడదని
బయటకు తీసుకువద్దామని చూశా, కానీ నేను అనుకున్నది ఒకటి, జరిగింది ఒకటి.
ఇది మూడోది.
మూడోది అంటే?
నువ్వు నాకు చెప్పిన మూడో అబద్ధం ఇది.
ఏం మాట్లాడుతున్నావు? అబద్ధాలేంటి?
నీపై నాకు నమ్మకం పోయింది, బార్నీ.
ఇంకొన్ని రోజుల్లో నేను ఓ బిడ్డకి జన్మనివ్వబోతున్నా, కానీ నా భర్త కొత్తవాడిలా, అపరిచితుడిలా కనిపిస్తున్నాడు.
- గ్రేస్, నువ్వేం ఆలోచిస్తున్నావో ఏమో కానీ... - ఆపేయ్!
నాల్గవ అబద్ధం వినాలని నాకు లేదు.
ఓకే.
ఓకే, చూడు...
ముందు పిల్లల్ని పడుకోబెట్టేద్దాం, ఆ తర్వాత దీని గురించి మాట్లాడుకుందాం, సరేనా?
లేదు.
- లేదు అంటే? - నువ్వు మాతో ఇంటికి రావట్లేదు.
ఏంటి?
నీ బట్టలన్నీ ఓ బ్యాగులో సర్దేసి, కాసేపయ్యాక ఇంటి ముందు పెడతా.
ఏం మాట్లాడుతున్నావు?
ఎక్కడికి వెళ్లాలి నేను?
ఎక్కడికైనా వెళ్లు.
గ్రేస్.
- గ్రేస్, కానివ్వు. గ్రేస్. - వేళ్లు.
గ్రేస్, నువ్వన్నది నిజమే, సరేనా?
దీని గురించి మాట్లాడుకుందాం, సరేనా?
చావనైనా చస్తా కానీ, నీతో మాత్రం మాట్లాడను.
ఎలా ఉన్నావు, ఎలీనా?
నువ్వేం చేస్తున్నావు ఇక్కడ?
నన్ను చూడటం నీకు నచ్చినట్టు లేదే.
నువ్వు ఒంటరిగా కదా రావాల్సింది.
ఎందుకు?
నాతో ఏమైనా చేద్దామనుకున్నావా?
బాబోయ్!
గయ్స్, రండి.
ఇలా రండి.
ఏం చేస్తున్నావు నువ్వు?
ఈ వస్తువులన్నింటినీ చూడండి!
మనం అనుకున్నది ఇది కాదు!
దీన్ని చూడండి, గయ్స్.
దాన్ని మీరు అమ్మలేరు.
వాటిని ట్రేస్ చేయవచ్చు. పిచ్చి పనులు చేయవద్దు!
నీ దగ్గర ఇంతకన్నా మంచి ఐడియా ఉందా?
ఓకే.
వాటి... వాటి విలువ, నేను నీకు బాకీ ఉన్న దానికన్నా చాలా ఎక్కువ.
- హా, అది నిజమే. - హా.
ఫెలిక్స్, ఉంగరం పెట్టేయ్.
ఓకే, గడియారం తీసుకో.
సరే.
థ్యాంక్యూ.
ఇదంతా నిజమన్నట్టు కలరింగ్ ఇవ్వాలి, కదా?
ఇంటి దొంగతనానికి వచ్చిన వాడు తారసపడి, కొట్టాడు!
పాపం ఎలీనా.
నీకు జీతం పెంచుతాడులే.
సరే, పదండి!
వాచీలని తీసుకున్నావా?
హా, అన్నీ సర్దేశా.
నిక్, బార్నీలు ఎందుకంత గొడవపడ్డారు?
నిక్ చాలా తాగేశాడు.
బార్నీ అతడిని ఆపాలని చూశాడు, కానీ అది బెడిసి కొట్టింది.
అది కాస్త అతిగా అనిపించింది.
- హా. అవును. - తాతయ్యని మిస్ అవుతున్నా నేను.
నేను కూడా, పాపా.
మీ నాన్న లేకుండా ఇదే నీకు మొదటి ఫాదర్స్ డే కదా. బాధగా ఉంది.
ఈ ఏడాది మనం క్లబ్బుకు వచ్చుండాల్సింది కాదేమో.
ఒకటి చెప్పనా? ఇప్పుడు కూడా మనం వెళ్లిపోవచ్చు.
- వావ్. వావ్. - ఏమనుకున్నారు!
హేయ్, నాన్నా.
హేయ్.
ఏం ఆలోచిస్తున్నావో చెప్తావా?
ఇదంతా మనకి అవసరమా అని నీకు ఎప్పుడైనా అనిపించిందా?
- ఇళ్ళు, కార్లు, బట్టలు. - ఏం మాట్లాడుతున్నావు అసలు?
మళ్లీ... మళ్లీ మనం మన స్థాయిని తగ్గించుకోగలం అంటావా?
చిన్న ఇల్లు, తక్కువ అప్పు, తక్కువ సామాను.
బ్యాంక్ స్ట్రీట్లో మన ఇల్లు ఎలా ఉండేదో నీకు గుర్తు లేదా?
నాకు బొద్దింకలు గుర్తున్నాయిగా.
ఓకే, అవును.
అదేం ఇంద్ర భవనం కాదు, కానీ...
మనకి అప్పుడు పాతికేళ్లు, మనం ఏదో సాధించినట్టు ఫీల్ అయిపోయా నేను.
నా చిన్నతనంలో అవేం ఉండేవి కావు, అలాగే నీ చిన్నతనంలో కూడా.
బాబోయ్, మా అమ్మానాన్నలు అయితే నేను ప్రొఫెసర్ కావాలని అనుకున్నారు.
నువ్వు ఏదో సాధించాలని తహతహలాడేవాడివి.
అలాగే కష్టపడ్డావు, నీలో ఆ గుణం నాకు బాగా నచ్చుతుంది.
చాలా తెలివైన వాడివి నువ్వు.
ఇల్లు, నగలు, కారు, కంట్రీ క్లబ్, వీటి గురించి నేనెన్నడూ ఆలోచించలేదు.
నీ గురించే ఆలోచించే దాన్ని.
మన బంధం తెగిపోవడానికి అదే కారణం అంటావా?
మన బంధం తెగిపోయిందంటావా?
కానివ్వు. నా ఉద్దేశం ఏంటో నీకు బాగా తెలుసు.
నాకు తెలిసిందల్లా ఒక్కటే, మన కుటుంబం కలిసి ఉండటం కోసం, నేను వాటన్నింటినీ ఇచ్చేస్తా.
సరే మరి.
మనం స్థాయిని తగ్గించుకుని, ఇంటిని అమ్మేసి ఇంకెక్కడికైనా వెళ్లి బతుకుదామని
నువ్వు అంటే, నాకేం సమస్యా లేదు. కానీ ఒకే ఒక్క షరతు మీద.
ఏంటది?
నువ్వు నాకు నిజం చెప్పడం మొదలుపెట్టాలి.
దేని గురించి?
అదే కదా.
నేను దీని సంగతి చూసుకోవాలి.
ఎక్స్ క్యూజ్ మీ.
మెసేజ్ వచ్చి, బతికించేసింది.
బౌల్
ఇది సరైన సమయం కాదు.
కాదనే అనుకుంటున్నా.
యాష్ గురించి ఏమైనా తెలిసిందా?
తెలీలేదు.
అతను మళ్లీ వస్తాడంటావా?
రాడని మనిద్దరికీ తెలుసు.
ఏంటిది?
పెన్ డ్రైవ్. నీ వీడియో అందులో ఉంటుంది.
నీ మాట మీద నువ్వు నిలబడ్డావు, అందుకే ఇస్తున్నా.
సరే.
థ్యాంక్స్.
నువ్వు డబ్బు వెనక్కి పంపించేశావు కదా...
పంపించమని నిన్ను ఎవరూ అడగలేదే.
యాష్ డబ్బు కదా, దాని సంగతి నువ్వు చూసుకుంటావని అనుకున్నా.
అందులో ఉన్నదంతా యాష్ డబ్బే కాదు.
అవునా? మరెవరి డబ్బు?
అది ఇంకెప్పుడైనా చెప్తాలే.
విషయం ఏంటంటే, దాన్ని తిరిగి నీ ఖాతాకే బదిలీ చేసేస్తున్నా.
నాకు వద్దు అది.
నువ్వు వ్యానులో వచ్చి నన్ను కిడ్నాప్ చేసి రచ్చరచ్చ చేయకపోయినా, నేను వద్దనే అనేవాడిని.
- వ్యాన్ ఏంటి? - చాల్లే.
నా ముందు నిలబడి అది నీ పని కాదని నిజంగా అంటున్నావా?
"వ్యాన్ ఏంటి?" అని అడిగానంటే, అది నాకు తెలీదనే అర్థం కదా.
చూడు, నువ్వు నమ్మినా నమ్మకపోయినా, దీని వల్ల ఏమీ మారదు.
కానీ నువ్వు మరో కోణం నుండి కూడా ఆలోచిస్తే బాగుంటుందేమో.
అవునా? ఏంటది?
ఏంటి? క్రికెట్ బర్చ్?
- తొక్కేం కాదు. - ఎందుకు? తనతో పడక పంచుకున్నావనా?
పిల్లోడిలా మాట్లాడకు, కూప్.
మున్ముందు ఎలాంటి పరిస్థితి వస్తుందంటే,
నీకు మిగిలే ఏకైక నేస్తాన్ని నేనే అవ్వచ్చు.
ఆ పరిస్థితి ఇదేనా?
అది త్వరలోనే తెలుస్తుందిలే, ఏమంటావు?
ఒక చిన్న సలహా ఇవ్వనా?
అప్పుడప్పుడన్నా నువ్వు మాట్లాడేదేదో అర్థమయ్యేలా మాట్లాడితే బాగుంటుంది.
అబద్ధాలు చెప్పడం మనకు ఎంత అలవాటైపోయినా,
ఏదోక రోజు ఆ అబద్ధాలన్నింటికీ లెక్క తేల్చుకోవాల్సిన సమయం వస్తుంది.
మన అబద్ధాల జీవితం వల్ల...
ఇంకా...
బతకడానికి మనం చెప్పే అబద్ధాల వల్ల...
మన జీవిత భాగస్వాములకి మనం చెప్పే అబద్ధాల వల్ల...
మనకి మనం చెప్పుకునే అబద్ధాల వల్ల...
కానీ అప్పుడప్పుడూ, అన్ని అబద్ధాల మధ్య నుండి కూడా నిజం ఎలాగోలా బయటపడుతుంది.
ఫాదర్స్ డే నాడు నా కుటుంబంతో కలిసి బౌలింగ్ ఆడటంలో ఉండే ఆ చిన్నపాటి సంతోషం.
మా పిల్లల నవ్వులు.
ఇప్పుడు అరుదైపోయిన నా మనస్సుకు నచ్చిన పని చేస్తున్నాననే ఫీలింగ్.
ఎలాగోలా ఈ అబద్ధాల వల నుండి బయటపడి
ఏ ఇబ్బందులూ లేని ఒక నిజాయితీ గల జీవితాన్ని గడపగలనన్న ఆలోచన,
మా నాన్నలా.
పరిస్థితులు ఇంకా నా నియంత్రణలో లేవు, అన్నీ అస్తవ్యస్తంగానే ఉన్నాయి,
కానీ ఆయనలో ఉన్న ఆ స్పష్టత, ఆ లక్ష్యశుద్ధిలో కొంత భాగం
నా కోసం ఆయన వదిలి వెళ్ళినట్లు నాకు అనిపించింది.
అన్నీ అస్తవ్యస్తంగా ఉన్నా, నా మనసులో మళ్లీ ఏదో తెలియని ఆశ చిగురిస్తోంది.
నిజంగా తెలివైన వాడైతే, తను అల్లిన అబద్ధాల వల వైపు చూసి,
ఎవరో ఒకరు ఒక చిన్న దారాన్ని లాగితే చాలు, ఇదంతా ఊడిపోవడానికి
ఎంతో సమయం పట్టదని అర్థం చేసుకునేవాడు...
ఇప్పుడు ఇది జరుగుతుంది.
సబ్ టైటిళ్ళను అనువదించినది: రాంప్రసాద్